
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1518 

τ ' 21 Ιουνίου 2013 

Το παρόν ΦΕΚ επανεκτυπωθηκε λογω λάθους 

ΠΕΡΙΕΧΟΜΕΝΑ διδασκαλία γνωστικών αντικειμένων, μη προβλεπό- 

- μενη από το υποχρεωτικό ωρολόγιο πρόγραμμα του 

ΑΠΟΦΑΣΕΙΣ Υ.ΠΑΙ.Θ.Π.Α. 


Ρύθμιση θεμάτων Ιδιωτικής Εκπαίδευσης. 1 

Τροποποίηση της αριθμ. 172684/10-8-2011 απόφασης 
Υπουργού Αγροτικής Ανάπτυξης και Τροφίμων 
«Οροι και προϋποθέσεις εγγραφής βοοειδών στα 
γενεαλογικά βιβλία, τρόπος τήρησης και κατάρ¬ 
τισης αυτών, έλεγχος των αποδόσεων και ανα¬ 


γνώριση νέων φυλών των βοοειδών». 2 

Έγκριση Οργανισμού Εσωτερικής Υπηρεσίας του 
Ν.Π.Δ.Δ. Δήμου Σκύρου «ΠΕΡΙΒΑΛΛΟΝ - ΑΘΛΗ¬ 
ΤΙΣΜΟΣ - ΠΟΛΙΤΙΣΜΟΣ» (ΠΕΑΠ). 3 


ΑΠΟΦΑΣΕΙΣ 

Αριθμ. 78244/Γ2 (1) 

Ρύθμιση θεμάτων Ιδιωτικής Εκπαίδευσης. 


Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις της παρ. Θ, υποπαράγραφος Θ.2., πε¬ 
ρίπτωση 5 του ν. 4152/2013 (ΦΕΚ Α' 107) 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του Π.Δ. 63/2005 
(ΦΕΚ Α' 98). 

3. Το Π.Δ.86/2012 (Α' 141) περί διορισμού του Κωνστα¬ 
ντίνου Αρβανιτόπουλου στη θέση του Υπουργού Παι¬ 
δείας και Θρησκευμάτων, Πολιτισμού και Αθλητισμού. 

4. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Οι ιδιωτικοί εκπαιδευτικοί δευτεροβάθμιας εκπαί¬ 
δευσης που δεν συμπληρώνουν το υποχρεωτικό τους 
διδακτικό ωράριο, με βάση το προβλεπόμενο ωρολόγιο 
πρόγραμμα διδασκαλίας, μπορούν να καλύπτουν τις δύο 
(2) ώρες αύξησης του διδακτικού ωραρίου που προβλέ- 
πονται στην υποπαράγραφο Θ.2. του ν. 4152/2013 (ΦΕΚ 
Α' 107) και με άλλες σχολικές δράσεις, όπως αυτές 
καθορίζονται κατωτέρω: 

α) Κάθε είδους ενισχυτική διδασκαλία, πρόσθετη δι¬ 
δακτική στήριξη, ενίσχυση της γλωσσομάθειας ή άλλη 


β) Η διδασκαλία στο πλαίσιο διευρυμενου ωρολογίου 
προγράμματος των διδασκόμενων γνωστικών αντικει¬ 
μένων και μέχρι 40 ώρες την εβδομάδα, τις οποίες, 
πέραν των οριζομένων από το υποχρεωτικό ωρολόγιο 
πρόγραμμα, αποφασίζει το ιδιωτικό σχολείο, η διδα¬ 
σκαλία σε τμήματα μαθητών που προκύπτουν μετά από 
κατάτμηση τάξεων ή τμημάτων (και όχι σε περισσότερα 
από τρία επιμέρους τμήματα) για την καλύτερη προε¬ 
τοιμασία των μαθητών στα μαθήματα κατευθύνσεων Β' 
και Γ' τάξης Λυκείου καθώς και των μαθημάτων γενικής 
παιδείας που εξετάζονται σε πανελλήνιο επίπεδο σε 
γνωστικό ή γνωστικά αντικείμενα που επιλέγει το ιδιω¬ 
τικό σχολείο, καθώς και για την εφαρμογή διδασκαλίας 
κατά επίπεδο γνώσης όλων των διδασκομένων ξένων 
γλωσσών στο γυμνάσιο και στο λύκειο. 

γ) Η ανάθεση έργου συντονισμού των εκπαιδευτικών 
ανά ειδικότητα και μέχρι δέκα (10) ώρες την εβδομάδα. 

δ) Η ανάθεση σαφώς συγκεκριμένου έργου προετοι¬ 
μασίας αθλητικών ομάδων, προετοιμασίας και υλοποί¬ 
ησης πολιτιστικών, καλλιτεχνικών κ.λπ. δραστηριοτή¬ 
των του σχολείου, η ανάθεση σαφώς συγκεκριμένου 
έργου παραγωγής διαδραστικού-ψηφιακού υλικού για 
τις ανάγκες του σχολείου (και μέχρι τέσσερις (4) ώρες 
εβδομαδιαίως), η ανάθεση έργου υπευθύνου ψηφιακής 
τάξης εφόσον καλύπτονται διαδραστικά τα δύο τρίτα 
των λειτουργούντων τμημάτων στο σχολείο (και μέχρι 
τέσσερις (4) ώρες εβδομαδιαίως), η ανάθεση έργου από 
τους συντονιστές στο πλαίσιο συντονισμού των εκπαι¬ 
δευτικών δράσεων του σχολείου (και μέχρι δύο (2) ώρες 
εβδομαδιαίως), καθώς και η ανάθεση έργου στο πλαί¬ 
σιο λειτουργίας ομίλων μελέτης όπως: μαθηματικών, 
φυσικών επιστημών, φιλολογικών μαθημάτων, θεάτρου, 
μουσικής κ.λπ. που λαμβάνουν χώρα στο σχολείο που 
υπηρετούν οι εκπαιδευτικοί ή σε άλλο σχολείο του ίδιου 
ιδιοκτήτη που λειτουργεί στην ίδια πόλη. 

ε) Η ανάθεση έργου υπευθύνου ομίλου ή ομίλων και 
μέχρι έξι (6) ώρες την εβδομάδα. 

2. α. Μέχρι την κάλυψη τουλάχιστον δώδεκα ωρών δι¬ 
δασκαλίας, οι ώρες απασχόλησης που αναφέρονται στις 
ως άνω δράσεις, εφόσον ανατεθούν από τον ιδιοκτήτη, 
αποτελούν υποχρεωτικά ώρες τακτικής απασχόλησης 
και υπολογίζονται ως ώρες κανονικής εβδομαδιαίας 

διδασκαλίας σε δωδεκάμηνη βάση. Οι ώρες απασχό¬ 
λησης στις ως άνω δράσεις πέραν της υποχρεωτικής 
συμπληρώσεως των δώδεκα ωρών, με απόφαση του ιδι¬ 
οκτήτη είναι προαιρετικά ώρες τακτικής απασχόλησης 
που υπολογίζονται ως ώρες κανονικής εβδομαδιαίας 
διδασκαλίας σε δωδεκάμηνη βάση. 

β. Οι συνολικές ώρες παρουσίας του εκπαιδευτικού 
στο σχολείο, με συνυπολογισμό των ωρών απασχόλη¬ 
σης στις ως άνω δράσεις και με κυλιόμενο ωράριο, δεν 
επιτρέπεται να υπερβαίνουν τις τριάντα (30) εβδομαδι¬ 
αίους για εκπαιδευτικούς με πλήρες ωράριο και ανάλογο 
κλάσμα επί των τριάντα (30), εάν ο εκπαιδευτικός έχει 
μειωμένο ωράριο. 

γ. Από τις ανωτέρω, εκτός υποχρεωτικού ωρολογίου 
προγράμματος εκπαιδευτικές δράσεις, όσες συνεπάγονται 
διορισμό αποφασίζονται από τον ιδιοκτήτη του σχολείου 
ύστερα από γνώμη του συλλόγου διδασκόντων, το αργό¬ 
τερο έως την έναρξη των μαθημάτων και εντάσσονται στο 
διευρυμένο ωρολόγιο πρόγραμμα του σχολείου, που γνω¬ 
στοποιείται στην οικεία διεύθυνση εκπαίδευσης. Όσες δεν 
συνεπάγονται διορισμό μπορούν να αποφασίζονται από 
τον ιδιοκτήτη οποιαδήποτε στιγμή του σχολικού έτους. 

δ. Όλες οι ανωτέρω αναθέσεις γίνονται με βάση τις 
σχετικές διατάξεις του ν. 1566/85 για ένα διδακτικό έτος 
και δύνανται να ανανεώνονται σύμφωνα με τη διαδικα¬ 
σία που ορίζεται από το αμέσως προηγούμενο εδάφιο. 

Από της δημοσιεύσεως της παρούσης καταργείται η 
Γ2/21890/1-3-2012 εγκύκλιος του Υ.ΠΑΙ.Π.Θ.Α. 

Η ισχύς της παρούσης αρχίζει από το σχολικό έτος 
2013-14. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 1267/70090 (2) 

Τροποποίηση της αριθμ. 172684/10-8-2011 απόφασης 
Υπουργού Αγροτικής Ανάπτυξης και Τροφίμων «Όροι 
και προϋποθέσεις εγγραφής βοοειδών στα γενεα¬ 
λογικά βιβλία, τρόπος τήρησης και κατάρτισης αυ¬ 
τών, έλεγχος των αποδόσεων και αναγνώριση νέων 
φυλών των βοοειδών». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Την παρ. 1 του άρθρου 6 του Ν.Δ. 185/1973 «Περί 
μέτρων βελτίωσης της Κτηνοτροφίας» (ΦΕΚ Α' 262), 
όπως αυτό αντικαταστάθηκε με την περ. β' της παρ. 1 
του άρθρου 32 του Ν. 1845/1989 (ΦΕΚ Α' 102). 

2. Το άρθρο 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα που τέθηκε σε ισχύ με 
το πρώτο άρθρο του αριθμ. 63/2005 Π.Δ. «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98). 

3. Τις αποφάσεις της Ευρωπαϊκής Επιτροπής: 

α) αριθ. 84/419/ΕΟΚ (Ε237/5.9.1984) «για τον καθορισμό 
των κριτηρίων εγγραφής των βοοειδών στα γενεαλο¬ 
γικά βιβλία», 

β) αριθ. 2002/8/ΕΚ (Ε 3/5.1.2002) «για τη θέσπιση των 
μεθόδων γενετικής ταυτοποίησης των καθαρόαιμων 


βοοειδών αναπαραγωγής και για την τροποποίηση των 
αποφάσεων 88/124/ΕΟΚ και 96/80/ΕΚ», 
γ) αριθ. 2005/379/ΕΚ (Ε 125/18.5.2005) «για τα γενεαλο¬ 
γικά πιστοποιητικά και τα στοιχεία που πρέπει να ανα- 
φέρονται για τα καθαρόαιμα βοοειδή αναπαραγωγής, 
το σπέρμα, τα ωάρια και τα έμβρυά τους», 
δ) αριθ. 2006/139/ΕΚ (Ε 54/24.2.2006) «περί εφαρμογής 
της οδηγίας 94/28/ΕΚ του Συμβουλίου σχετικά με κατά¬ 
λογο των εγκεκριμένων αρχών τρίτων χωρών για την τή¬ 
ρηση γενεαλογικού βιβλίου ή μητρώου ορισμένων ζώων», 
ε) αριθ. 2006/427/ΕΚ (Ε 169/22.6.2006) «για καθορισμό 
των μεθόδων ελέγχου των αποδόσεων και των μεθόδων 
εκτιμήσεως της γενετικής αξίας των αναπαραγωγικών 
βοοειδών καθαρής φυλής», 
στ) αριθ. 2007/371/ΕΚ (Ε 140/1.6.2007) «για την τρο¬ 
ποποίηση των αποφάσεων 84/247/ΕΟΚ και 84/419/ΕΟΚ 
σχετικά με τα γενεαλογικά βιβλία για φυλές βοοειδών». 

4. Την αριθμ. 172684/10-8-2011 απόφαση Υπουργού 
Αγροτικής Ανάπτυξης και Τροφίμων «Όροι και προϋ¬ 
ποθέσεις εγγραφής βοοειδών στα γενεαλογικά βιβλία, 
τρόπος τήρησης και κατάρτισης αυτών, έλεγχος των 
αποδόσεων και αναγνώριση νέων φυλών των βοοειδών» 
(Φ.Ε.Κ. 1997/Β78-9-2011). 

5. Την αριθμ. Υ44/5-7-2012 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Αγροτικής Ανάπτυξης και Τροφίμων Χαρακόπουλο 
Μάξιμο» (Φ.Ε.Κ. 2094/Β'/6-7-2012). 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού. 

7. Την από 30/4/2013 σχετική εισήγηση της Δ/νσης 
Εισροών Ζωικής Παραγωγής του Υπουργείου Αγροτικής 
Ανάπτυξης και Τροφίμων, αποφασίζουμε: 

Τροποποιείται η αριθμ. 172684/10-8-2011 απόφαση του 
Υπουργού Αγροτικής Ανάπτυξης και Τροφίμων ως ακο¬ 
λούθως: 

Τροποποιείται η παράγραφος 2 του άρθρου 3, ως εξής: 
«Ο κανονισμός του γενεαλογικού βιβλίου μιας φυλής 
εκδίδεται από τους φορείς τήρησης του γενεαλογικού 
βιβλίου της παραγράφου 1 του άρθρου 2 της παρούσας 
και δύναται να μεταβάλλεται σύμφωνα με την εξέλιξη 
της φυλής, τις επιστημονικές εξελίξεις, τις συνθήκες 
εκτροφής και τις απαιτήσεις της αγοράς. 

Ειδικότερα, στην περίπτωση κατά την οποία το Κέ¬ 
ντρο Γενετικής Βελτίωσης Ζώων (Κ.Γ.Β.Ζ.) του Υπουρ¬ 
γείου Αγροτικής Ανάπτυξης και Τροφίμων ορίζεται ως 
φορέας τήρησης και κατάρτισης του γενεαλογικού βι¬ 
βλίου μιας φυλής βοοειδών σύμφωνα με την παράγρα¬ 
φο 1 του άρθρου 4 της παρούσας, ο κανονισμός του 
γενεαλογικού βιβλίου της φυλής εκδίδεται με απόφαση 
του Υπουργού Αγροτικής Ανάπτυξης και Τροφίμων μετά 
από εισήγηση του Κ.Γ.Β.Ζ. και έγκριση της Διεύθυνσης 
Εισροών Ζωικής Παραγωγής του Υπουργείου Αγροτικής 
Ανάπτυξης και Τροφίμων.». 

Κατά τα λοιπά η αριθμ. 172684/10-8-2011 απόφαση του 
Υπουργού Αγροτικής Ανάπτυξης και Τροφίμων ισχύει 
ως έχει. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΜΑΞΙΜΟΣ ΧΑΡΑΚΟΠΟΥΛΟΣ 

Αριθμ. 4745/104464 (3) 

Έγκριση Οργανισμού Εσωτερικής Υπηρεσίας του Ν.Π.Δ.Δ. 
Δήμου Σκύρου «ΠΕΡΙΒΑΛΛΟΝ - ΑΘΛΗΤΙΣΜΟΣ - ΠΟ¬ 
ΛΙΤΙΣΜΟΣ» (ΠΕΑΠ). 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) του Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμ¬ 
μα Καλλικράτης» (ΦΕΚ 87/Α707-06-2010) και ιδίως των 
άρθρων 1, 6,103,109 και 280, 

β) του Ν. 3584/2007 «Κώδικας Κατάστασης Δημοτικών 
και Κοινοτικών Υπαλλήλων» (ΦΕΚ 143/Α728-06-2007) και 
ιδίως του άρθρου 10, 

γ) του Ν. 3469/2006 «Εθνικό Τυπογραφείο, Εφημερίς 
της Κυβερνήσεως και λοιπές διατάξεις» (ΦΕΚ 131/Α7 
28.6.2006) και ιδίως της παραγράφου 2, περίπτωση 0 
του άρθρου 5 και της παραγράφου 2, περίπτωση β του 
άρθρου 7, 

δ) του Π.Δ. 138/2010 «Οργανισμός της Αποκεντρωμένης 
Διοίκησης Θεσσαλίας - Στερεός Ελλάδας» (ΦΕΚ 231/ 
Α727-12-2010) και ιδίως της παραγράφου 4, περίπτωση 
γγ του άρθρου 8, 

ε) της αριθμ. οικ. 2990/18604/25-02-2011 απόφασης της 
Γενικής Γραμματέως της Αποκεντρωμένης Διοίκησης 
Θεσσαλίας - Στερεός Ελλάδας «Μεταβίβαση δικαιώμα¬ 
τος υπογραφής της Γ ενικής Γ ραμματέως Αποκεντρωμέ¬ 
νης Διοίκησης Θεσσαλίας - Στερεός Ελλάδας (Α.Δ.Θ.Σ.Ε.) 
στον Προϊστάμενο της Γ ενικής Διευθύνσεως Εσωτερικής 
Λειτουργίας και στους Προϊσταμένους Διευθύνσεων και 
Τμημάτων της ανωτέρω Γενικής Διευθύνσεως» (ΦΕΚ 
385/Β711-03-2011) και κυρίως της παραγράφου Γ, περί¬ 
πτωση 4, του άρθρου 7. 

2. Την από 23-08-2012 γνωμοδότηση του Υπηρεσια¬ 
κού Συμβουλίου Ο.Τ.Α. Ν. Εύβοιας (ορθή επανάληψη, 
πρακτικό 7, θέμα 2ο), την από 10-04-2012 απόφαση του 
Δημοτικού Συμβουλίου Δήμου Σκύρου (ορθή επανάληψη, 
αριθμ. απόφασης 56/2012) καθώς και την αριθμ. 13/24-03- 
2012 απόφαση του Διοικητικού Συμβουλίου του Ν.Π.Δ.Δ. 
Δήμου Σκύρου «ΠΕΡΙΒΑΛΛΟΝ - ΑΘΛΗΤΙΣΜΟΣ - ΠΟΛΙ¬ 
ΤΙΣΜΟΣ» (ΠΕΑΠ), η οποία δημοσιεύτηκε λανθασμένα με 
την αριθμ. 417/6137/14-01-2013 απόφασή μας (ΦΕΚ 151/ 
Β729-01-2013), αποφασίζουμε: 

Εγκρίνουμε την αριθμ. 13/24-03-2012 απόφαση του Δι¬ 
οικητικού Συμβουλίου του Ν.Π.Δ.Δ. Δήμου Σκύρου «ΠΕΡΙ¬ 
ΒΑΛΛΟΝ - ΑΘΛΗΤΙΣΜΟΣ - ΠΟΛΙΤΙΣΜΟΣ» (ΠΕΑΠ), με την 
οποία ψηφίστηκε ο Οργανισμός Εσωτερικής Υπηρεσίας 
του Ν.Π.Δ.Δ., ο οποίος έχει ως εξής: 

Αρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι Υπηρεσίες του Νομικού Προσώπου του Δήμου περι¬ 
λαμβάνουν τις παρακάτω οργανικές μονάδες ομαδοποι- 
ημένες σε ενότητες συναφούς σκοπού και αντικειμένου: 

ΕΝΟΤΗΤΑ Α: ΕΠΙΤΕΛΙΚΕΣ ΥΠΗΡΕΣΙΕΣ 

Αυτοτελές Γραφείο Διοίκησης, Δημοσίων Σχέσεων 
και Προγραμματισμού 

ΕΝΟΤΗΤΑ Β: ΥΠΗΡΕΣΙΕΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Αυτοτελές Γ ραφείο Πολιτιστικών και Αθλητικών Δρα¬ 
στηριοτήτων. 


ΕΝΟΤΗΤΑ Γ: ΥΠΗΡΕΣΙΕΣ ΠΕΡΙΒΑΛΛΟΝΤΟΣ 

Αυτοτελές Γ ραφείο Ειδικών Προγραμμάτων Περιβαλ¬ 
λοντικής 

ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΕΝΟΤΗΤΑ Α: ΕΠΙΤΕΛΙΚΕΣ ΥΠΗΡΕΣΙΕΣ 
Άρθρο 2 

Αρμοδιότητες Αυτοτελούς Γραφείου Διοίκησης 

Το Γραφείο Διοίκησης παρέχει κάθε είδους διοικη¬ 
τική και γραμματειακή υποστήριξη προς το Διοικητικό 
Συμβούλιο, τον Πρόεδρο και τον Αντιπρόεδρο του Δι¬ 
οικητικού Συμβουλίου του Νομικού Προσώπου και ιδίως: 

1) Οργανώνει τις συνεδριάσεις του Διοικητικού Συμ¬ 
βουλίου και τηρεί τα πρακτικά των συνεδριάσεων. 

2) Τηρεί αρχείο των αποφάσεων του Διοικητικού Συμ¬ 
βουλίου και του Προέδρου του Διοικητικού Συμβουλίου. 

3) Παράγει, διεκπεραιώνει, διαχειρίζεται και αρχει¬ 
οθετεί έγγραφα που έχουν σχέση με τη λειτουργία 
του Διοικητικού Συμβουλίου και τις αρμοδιότητες του 
Προέδρου και του Αντιπροέδρου. 

4) Προγραμματίζει, οργανώνει και ρυθμίζει τις συνα¬ 
ντήσεις του Προέδρου και του Αντιπροέδρου του Διοι¬ 
κητικού Συμβουλίου. 

5) Διεξάγει και διεκπεραιώνει την προσωπική αλληλο¬ 
γραφία του Προέδρου του Διοικητικού Συμβουλίου και 
τηρεί το πρωτόκολλο και το αρχείο αυτής. 

6) Τηρεί αρχείο των κάθε είδους αποφάσεων του 
Δήμου προς χρήση του Διοικητικού Συμβουλίου και του 
Προέδρου του, καθώς και κάθε άλλο στοιχείο σύμφωνα 
με τις κατευθύνσεις του Προέδρου. 

7) Υποστηρίζει την οργάνωση και την υλοποίηση κάθε 
είδους εκδηλώσεων του Νομικού Προσώπου (π.χ. δια¬ 
λέξεις, εορτές κ.λπ.) και οργανώνει και υλοποιεί προ¬ 
γράμματα προβολής του έργου και των υπηρεσιών που 
παρέχει το Νομικό Πρόσωπο. 

8) Σχεδιάζει, εισηγείται και εφαρμόζει προγράμματα 
ενημέρωσης των πολιτών για τις επιδιώξεις, στόχους 
και υπηρεσίες του Νομικού Προσώπου με γενικό στόχο 
τη σχετική δραστηριοποίηση των πολιτών. 

9) Παρακολουθεί συστηματικά τα δημοσιεύματα (έντυ¬ 
πα και ηλεκτρονικά) σχετικά με τις δραστηριότητες του 
Νομικού Προσώπου και ενημερώνει σχετικά τα όργανα 
διοίκησής του. Τηρεί αρχείο των δημοσιεύσεων καθώς 
και των σχετικών απαντήσεων του Νομικού Προσώπου. 

10) Διαχειρίζεται τις σχέσεις του Νομικού Προσώπου 
με τον ηλεκτρονικό και έντυπο τύπο και τα μέσα μαζικής 
ενημέρωσης και επιμελείται των δημοσιευμάτων και 
των δελτίων τύπου. 

11) Επιμελείται των ενημερωτικών εκδόσεων ή εκπο¬ 
μπών του Νομικού Προσώπου στα ΜΜΕ. 

12) Συνεργάζεται κατά τις ανωτέρω δραστηριότητες με 
την αρμόδια για την Επικοινωνία υπηρεσία του Δήμου. 

13) Υποστηρίζει την σύναψη και παρακολουθεί την 
πρόοδο των προγραμματικών και άλλων συμβάσεων 
μεταξύ του Νομικού Προσώπου και άλλων φορέων για 
την υλοποίηση, ενεργειών και προγραμμάτων. Συντο¬ 
νίζει τις σχέσεις του Νομικού Προσώπου με άλλους 
δημόσιους φορείς. 

14) Υποδέχεται, καταχωρεί και διαχειρίζεται τις αιτή¬ 
σεις εγγραφής ή διαγραφής μελών στα διάφορα τμή¬ 
ματα της Διεύθυνσης (π.χ. στο τμήμα χορού) και τηρεί 
τα σχετικά αρχεία. 

15) Παρακολουθεί την τακτοποίηση οικονομικών συμ¬ 
μετοχών μηνιαίως και ενημερώνει τα μέλη που καθυστε¬ 
ρούν την πληρωμή των οικονομικών τους συμμετοχών. 

16) Μεριμνά για τη φύλαξη, την καθαριότητα και την 
ευπρεπή εμφάνιση των πολιτιστικών εγκαταστάσεων 
και του εξοπλισμού τους. 

17) Συνεργάζεται με τις αρμόδιες υπηρεσίες του Δή¬ 
μου σε διοικητικά και οικονομικά θέματα, παρέχοντας 
κάθε αναγκαία πληροφορία προς αυτές για την διοι¬ 
κητική στήριξη του νομικού προσώπου. 

18) Τηρεί συγκεντρωτικά στοιχεία για την λειτουργία 
όλων των διοικητικών ενοτήτων της Διεύθυνσης σύμ¬ 
φωνα με τις οδηγίες του Προέδρου. 

Αρμοδιότητες Γραφείου Πολιτισμού -Αθλητισμού 

Το Γραφείο εκπονεί προγράμματα και διοργανώνει 
πολιτιστικές και αθλητικές εκδηλώσεις με στόχο τη 
μόρφωση, ενημέρωση, ψυχαγωγία και άθληση των δημο¬ 
τών και κατοίκων του Δήμου και ειδικότερα ανά τομέα 
δραστηριοτήτων μεριμνά για τις πιο κάτω επί μέρους 
ενότητες: 

Α) Χορός 

1) Φροντίζει για την δημιουργία τμημάτων και την 
διδασκαλία παραδοσιακών ελληνικών χορών, κλασσικού 
μπαλέτου, σύγχρονου χορού και ρυθμικής γυμναστικής. 

2) Διοργανώνει και υλοποιεί εκδηλώσεων - παραστά¬ 
σεις των τμημάτων του τομέα. 

Β) Θέατρο - Κινηματογράφος - Φωτογραφία 

1) Μεριμνά για την δημιουργία και λειτουργία τμημά¬ 
των θεατρικής τέχνης, της τέχνης του κινηματογράφου 
και της φωτογραφίας, (τμήματα παιδιών - εφήβων και 
ενηλίκων). 

2) Διοργανώνει θεατρικές και κινηματογραφικές πα¬ 
ραστάσεις. 

3) Μεριμνά για την ίδρυση και λειτουργία χειμερινού 
και θερινού κινηματογράφου του Δήμου. 

Γ) Εικαστικές Τέχνες 

1) Φροντίζει για την δημιουργία τμημάτων και την πα¬ 
ράδοση μαθημάτων ζωγραφικής, γλυπτικής, χαρακτικής, 
κοσμητικής κ.α. εικαστικών τεχνών. 

2) Μεριμνά για τη διοργάνωση σχετικών εκθέσεων, με 
τα έργα των μαθητών. 

Δ) Εφαρμοσμένες Τέχνες 

1) Φροντίζει για την δημιουργία τμημάτων και την 
διδασκαλία υφαντικής - παραδοσιακού κεντήματος, 
σκηνογραφίας - ενδυματολογίας, γραφικών τεχνών - 
τέχνης βιβλίου, ψηφιδωτά - μικτά υλικά, αγιογραφίας, 
μαρμαροτεχνίας, κεραμικής, ξυλογλυπτικής και λοιπών 
τεχνών. 

2) Μεριμνά για τη διοργάνωση σχετικών εκθέσεων, με 
τα έργα των μαθητών. 

Ε) Ωδείο και Φιλαρμονική 

1) Μεριμνά για τη σύσταση, οργάνωση και λειτουργία 
τμημάτων μουσικής παιδείας (θεωρία μουσικής, εκμά¬ 
θηση διαφόρων μουσικών οργάνων, μονωδία, βυζαντινή 
μουσική κ.λπ.). 

2) Μεριμνά για την εκπαίδευση, κατάρτιση και εμφά¬ 
νιση δημόσιας χορωδίας και /ή ορχήστρας. 

3) Μεριμνά για τη σύσταση, εκπαίδευση, κατάρτιση 
και εμφάνιση της φιλαρμονικής του Δήμου. 

4) Μεριμνά για τη διοργάνωση μουσικών εκδηλώσεων. 

5) Παρακολουθεί τις επιδόσεις των σπουδαστών και 
ενημερώνει τους γονείς για την πορεία τους. 


Στ) Αρμοδιότητες Πολιτιστικών Εκδηλώσεων 

1) Σχεδιάζει και εισηγείται, προγράμματα πολιτιστικών 
/ καλλιτεχνικών δραστηριοτήτων που απευθύνονται σε 
όλες τις κατηγορίες των δημοτών. 

2) Στο πλαίσιο των εγκεκριμένων προγραμμάτων, δι- 
οργανώνει κάθε είδους εκδηλώσεις όπως μουσικές εκ¬ 
δηλώσεις, διαλέξεις, εκθέσεις, θεατρικές παραστάσεις, 
τοπικά φεστιβάλ κ.λπ. 

3) Έχει την ευθύνη της επεξεργασίας της προετοιμα¬ 
σίας των ανωτέρω εκδηλώσεων από την έρευνα για την 
εξεύρεση των κατάλληλων συντελεστών (π.χ. μουσικά 
συγκροτήματα, θίασοι κ.λπ.) μέχρι της διαπραγμάτευσης 
και της εισήγησης των όρων των σχετικών συμβάσεων 
προς την νομική υπηρεσία του Δήμου. 

4) Μεριμνά για τον προγραμματισμό και την υλοποίη¬ 
ση κάθε είδους προμηθειών και τεχνικών εργασιών που 
απαιτούνται για την πραγματοποίηση των ανωτέρω 
εκδηλώσεων. 

5) Έχει την ευθύνη της παρακολούθησης και του συ¬ 
ντονισμού της ολοκλήρωσης των ανωτέρω εκδηλώσεων 
μέχρι και της ολοκλήρωσης των οικονομικών υποχρεώ¬ 
σεων προς τους συντελεστές τους. 

Ζ) Αρμοδιότητες Αρχείων, Μουσείων και Πινακοθηκών 

1) Μεριμνά για τη διαφύλαξη και ανάδειξη της πολιτι¬ 
στικής κληρονομιάς της περιοχής του Δήμου. 

2) Συγκεντρώνει, διατηρεί, προβάλει και αναδεικνύει 
την τοπική ιστορία, τον τοπικό τύπο, το τοπικό ιστορικό 
αρχείο με το τοπικό δημοτικό αρχείο και τις ειδικές 
συλλογές. 

3) Φροντίζει για τη διάσωση και συγκέντρωση όλων 
των δημοτικών εγγράφων ή χειρογράφων που παρά- 
γονται ή αναφέρονται στην πολιτική, οικονομική και 
διοικητική δραστηριότητα του δήμου ή της τοπικής 
κοινωνίας γενικότερα. 

4) Μεριμνά για τη συντήρηση, καταγραφή, ευρετηρία- 
ση, ταξινόμηση και μικροφωτογράφηση ή ψηφιοποίηση 
των παραπάνω αρχείων ώστε η διάθεσή τους να εξυ¬ 
πηρετεί το ευρύ κοινό αλλά και την λειτουργία και τα 
προγράμματα του Δήμου. 

5) Οργανώνει και διαθέτει τυχόν ειδικά αρχεία που 
έχουν ιδιαίτερη ιστορική αξία για το τοπικό κοινό ώστε 
να αξιοποιούνται για τη μελέτη και την έρευνα. 

6) Ασχολείται με την έρευνα και συγκέντρωση βιβλι¬ 
ακού και άλλου υλικού, τα έργα τέχνης, τα κειμήλια 
και άλλα αντικείμενα άυλα και υλικά, αποδείξεις της 
τοπικής ζωής, των ηθών και των εθίμων, τη πόλης και 
της μείζονας περιοχής της, από απόψεως ιστορικής, 
αρχαιολογικής, φιλολογικής, αρχιτεκτονικής, κοινωνι¬ 
κοοικονομικής κ.λπ. 

7) Εμπλουτίζει την αρχειακή συλλογή με την αγορά 
ή την αποδοχή δωρεάς αρχειακού υλικού από τους 
κατόχους τους και ομοιότυπων αρχειακού υλικού που 
βρίσκονται σε διάφορους φορείς. 

8) Συνεργάζεται με όλους τους τοπικούς φορείς για 
την εύρεση και την διάσωση αρχειακού υλικού. 

9) Αξιοποιεί και συγκεντρώνει υλικό από ιδιωτικά αρ¬ 
χειακά ιδρύματα, και συλλέκτες ή συνεργάζεται μαζί 
τους ώστε να μπορεί να αξιοποιηθεί και αυτό το υλικό. 

10) Εκδίδει δημοσιεύματα που εξυπηρετούν την γνώση 
των ιστορικών πηγών της τοπικής κοινωνίας. 

11) Συμμετέχει σε σχετικά ερευνητικά προγράμματα 
σε συνεργασία με άλλους επιστημονικούς φορείς. 

12) Οργανώνει την έκθεση των αρχείων σε κατάλλη- 

λους χώρους και την προβολή τους για την προσέγγιση 
επισκεπτών. 

13) Φροντίζει για την καταλογογράφηση, ταξινόμηση, 
συντήρηση και διαφύλαξη των εντύπων και των άλλων 
συλλογών του, καθώς και για τη μηχανοργάνωση των 
καταλόγων του. 

14) Προωθεί την επιστημονική έρευνα σε θέματα τοπι¬ 
κής ιστορίας και διοργανώνει ειδικά συνέδρια, ημερίδες, 
διαλέξεις κ,λπ. 

15) Φροντίζει για την ψηφιοποίηση των ανωτέρω αρ¬ 
χείων. 

16) Φροντίζει για την αποτελεσματική λειτουργία των 
Πινακοθηκών του Δήμου και τη λειτουργία τοπικών Μου¬ 
σείων (Λαογραφικών, Ιστορικών κ.λπ.). 

17) Μεριμνά για τη διασφάλιση των εκθεμάτων των 
πινακοθηκών και μουσείων καθώς και για τη συντήρηση, 
αποκατάσταση και επισκευή των πιθανών φθορών τους. 

18) Μελετά, εισηγείται και προωθεί τον εμπλουτισμό 
των πινακοθηκών και μουσείων σε συνεργασία με άλ¬ 
λους συναφείς οργανισμούς. 

19) Μεριμνά για την τήρηση ειδικών μητρώων για τις 
συλλογές των πινακοθηκών και μουσείων. 

20) Έχει την ευθύνη για την μεταφορά, εγκατάσταση 
και τοποθέτηση των εκθεμάτων καθώς και για την καλή 
λειτουργία όλων των εγκαταστάσεων των πινακοθηκών 
και μουσείων. 

21) Διοργανώνει σε συνεργασία με τους τοπικούς φο¬ 
ρείς, εκδηλώσεις προβολής της πολιτιστικής κληρονο¬ 
μιάς της πόλης. 

22) Συνεργάζεται με τη σχολική κοινότητα διοργανώ- 
νοντας εκδηλώσεις, επισκέψεις κ.α. που προάγουν την 
εκπαιδευτική διαδικασία. 

Αρμοδιότητες Γραφείου Αθλητικών Δραστηριοτήτων 

Το Γραφείο Αθλητικών Δραστηριοτήτων είναι αρμόδιο 
για την κανονική λειτουργία των δημοτικών αθλητικών 
εγκαταστάσεων και την αποτελεσματική εφαρμογή των 
προγραμμάτων των αθλητικών δραστηριοτήτων του 
Δήμου σε συνεργασία με την αρμόδια υπηρεσία του 
Δήμου και το νομικό πρόσωπο του Δήμου ΚΟΙΠΑΠ (π.χ. 
το Τμήμα Παιδείας, Δια Βίου Μάθησης και Πολιτισμού). 

Οι αρμοδιότητες των επί μέρους οργανικών μονάδων 
της Διεύθυνσης Αθλητικών Δραστηριοτήτων είναι οι 
εξής: 

(α) Αρμοδιότητες Λειτουργίας Αθλητικών Εγκαταστά¬ 
σεων 

1) Επιβλέπει και επιμελείται της κανονικής λειτουργίας 
των αθλητικών εγκαταστάσεων της Διεύθυνσης (κλει¬ 
στά γυμναστήρια, ανοικτά γυμναστήρια, χώροι άθλησης, 
κολυμβητήρια κ.λπ.) σύμφωνα με τα εγκεκριμένα ωρο¬ 
λόγια προγράμματα λειτουργίας τους. 

2) Μεριμνά για τη φύλαξη, την καθαριότητα και την 
ευπρεπή εμφάνιση των αθλητικών εγκαταστάσεων και 
του εξοπλισμού τους. 

3) Προσδιορίζει τις ανάγκες των αθλητικών εγκατα¬ 
στάσεων σε εργασίες συντήρησης και αποκατάστασης 
βλαβών και ενημερώνει το Τμήμα Τεχνικής Υποστήριξης 
για την υλοποίηση των σχετικών εργασιών. 

4) Ελέγχει και επιμελείται της καλής λειτουργίας των 
οργάνων γυμναστικής, των ηχητικών συστημάτων, των 
εν γένει φορητών ή σταθερών εξαρτημάτων που χρη¬ 
σιμοποιούνται στους χώρους άθλησης. 

5) Προετοιμάζει τις εγκαταστάσεις για τη διεξαγωγή 
αθλητικών γεγονότων με την τοποθέτηση και επίβλεψη 


λειτουργίας του αντίστοιχου για το κάθε άθλημα και 
εκδήλωση εξοπλισμού. 

6) Προσδιορίζει τις προμήθειες των υλικών που είναι 
αναγκαία για τη λειτουργία των αθλητικών εγκατα¬ 
στάσεων και εισηγείται στο αρμόδιο Τμήμα για την 
προμήθειά τους. 

7) Διατηρεί φυσική αποθήκη υλικών και εξοπλισμού και 
κατανέμει στους χώρους άθλησης το αναγκαίο υλικό. 

8) Μεριμνά για την εξασφάλιση της υγειονομικής 
κάλυψης των αθλουμένων στις εγκαταστάσεις της 
Διεύθυνσης και των μελών του προσωπικού, για την 
αποφυγή ατυχημάτων αλλά και για την αντιμετώπιση 
καταστάσεων σε περιπτώσεις ατυχημάτων. 

9) Φροντίζει για την ύπαρξη στις αθλητικές εγκατα¬ 
στάσεις του κατάλληλου εξοπλισμού και μέσων για την 
άμεση παροχή υγειονομικής περίθαλψης στους ευρισκό¬ 
μενους στους χώρους άθλησης. 

10) Μεριμνά για την αποφυγή ατυχημάτων κατά την 
ώρα της άθλησης των αθλουμένων στις εγκαταστάσεις. 

11) Μεριμνά για την παροχή πρώτων βοηθειών περί¬ 
θαλψης και στην αντιμετώπιση έκτακτων περιστατικών 
(τραυματισμοί, κακώσεις κ.λπ.). 

12) Μεριμνά για την συλλογή των ιατρικών βεβαιώσεων 
των αθλουμένων ως προϋπόθεση για την συμμετοχή 
τους στα αθλητικά προγράμματα και τηρεί σχετικό ια¬ 
τρικό αρχείο. 

13) Συμβάλλει στην κατάρτιση εξειδικευμένων αθλη¬ 
τικών προγραμμάτων που αφορούν στην εκγύμναση 
ιδιαίτερων αθλητικών πληθυσμών. 

(β) Αρμοδιότητες Αθλητικών Προγραμμάτων και Εκ¬ 
δηλώσεων 

1) Σχεδιάζει, συντάσσει, εισηγείται, παρακολουθεί και 
αξιολογεί προγράμματα άθλησης για όλους τους πολί¬ 
τες συνεργασία με τις αρμόδιες υπηρεσίες του Δήμου 
και φορείς του Δήμου. 

2) Συντάσσει και εισηγείται τα ωρολόγια προγράμμα¬ 
τα λειτουργίας των χώρων άθλησης και του προσωπι¬ 
κού ( γυμναστές κ.λπ.). 

3) Σχεδιάζει και υλοποιεί υποστηρικτικές ενέργειες 
για την προώθηση των προγραμμάτων άθλησης σε συ¬ 
νεργασία με το Γ ραφείο Διοίκησης. 

4) Καταρτίζει, εισηγείται και οργανώνει το πρόγραμμα 
των αθλητικών εκδηλώσεων και δραστηριοτήτων σε συ¬ 
νεργασία με τις αρμόδιες υπηρεσίες του Δήμου καθώς 
και τοπικούς και κεντρικούς φορείς του εσωτερικού και 
του εξωτερικού. 

5) Σχεδιάζει, προτείνει, οργανώνει, υλοποιεί, συμμετέ¬ 
χει σε συνέδρια, επιμορφωτικά προγράμματα, σεμινάρια, 
τουρνουά και κάθε είδους αθλητικές εκδηλώσεις. 

6) Σχεδιάζει, εισηγείται, οργανώνει και αξιοποιεί συ¬ 
νεργασίες με φορείς που προωθούν το αθλητικό πνεύμα 
και τον υγιή τρόπο ζωής. 

7) Φροντίζει για την εκπόνηση και την εφαρμογή χο¬ 
ρηγικών προγραμμάτων των εκδηλώσεων. 

8) Εισηγείται και μεριμνά για την αξιοποίηση των 
αθλητικών εγκαταστάσεων για την ανάπτυξη επιχει¬ 
ρηματικότητας (διαμόρφωση εστιατορίων, κυλικείων, 
τοποθέτηση διαφημιστικών πινακίδων, ενοικίαση εγκα¬ 
ταστάσεων για την οργάνωση εκδηλώσεων, εκθέσεων 
κ.λπ.). 

ΕΝΟΤΗΤΑ Γ: ΥΠΗΡΕΣΙΕΣ ΠΕΡΙΒΑΛΛΟΝΤΟΣ 
Άρθρο 3 

Αρμοδιότητες Γ ραφείου Περιβάλλοντος 

Το Γραφείο Περιβάλλοντος συνεργάζεται με τις αρ¬ 
μόδιες υπηρεσίες του Δήμου και του νομικού προσώπου 
του Δήμου ΠΕ.Α.Π. για την εφαρμογή ειδικών προγραμ¬ 
μάτων περιβαλλοντικής προστασίας, και ιδιαίτερα: 

1) Συνεργάζεται με τις αρμόδιες υπηρεσίες του Δήμου, 
για την εισήγηση και το σχεδίασμά προγραμμάτων και 
μεθόδων για την προστασία, φύλαξη και αξιοποίηση 
των πολιτιστικών και φυσικών μνημείων της περιοχής 
του Δήμου (μνημεία, αρχαιολογικοί και ιστορικοί χώροι, 
σπήλαια, βοτανικός κήπος, ζωολογικός κήπος, ειδικοί 
χώροι περιβαλλοντικής προστασίας κ,λπ.). 

2) Έχει την ευθύνη της υλοποίησης των εγκεκριμένων 
προγραμμάτων για την προστασία, φύλαξη και αξιοποί¬ 
ηση των ανωτέρω πολιτιστικών και φυσικών μνημείων 
της περιοχής του Δήμου. 

3) Μεριμνά για την προβολή των ανωτέρω πολιτιστι¬ 
κών και φυσικών μνημείων της περιοχής του Δήμου και 
την αύξηση των επισκεπτών τους. 

4) Μεριμνά για την αναγκαία συντήρηση και καθαριό¬ 
τητα των ανωτέρω πολιτιστικών και φυσικών μνημείων 
της περιοχής και την προστασία τους από φθορές ή 
άλλους κινδύνους. 

5) Ενημερώνεται συνεχώς για τις δυνατότητες συμ¬ 
μετοχής σε ειδικά χρηματοδοτούμενα περιβαλλοντικής 
προστασίας και εισηγείται για την συμμετοχή του Νο¬ 
μικού Προσώπου σε αυτά. Συνεργάζεται προς τούτο και 
με τις αρμόδιες υπηρεσίες του Δήμου. 

6) Μεριμνά για την ετοιμασία προτάσεων προς τους 
αρμόδιους φορείς για την ανάληψη από το Νομικό 
Πρόσωπο της ευθύνης οργάνωσης και υλοποίησης των 
ανωτέρω προγραμμάτων, προωθεί τις προτάσεις για 
έγκρισή τους και μεριμνά για την υποβολή τους. 

7) Οργανώνει την εφαρμογή των ανωτέρω προγραμ¬ 
μάτων μετά την ανάθεσή τους στο Νομικό Πρόσωπο και 
μεριμνά για την αποτελεσματικότερη και αποδοτικότε¬ 
ρη υλοποίησή τους εξασφαλίζοντας τους αναγκαίους 
και κατάλληλους ανθρώπινους και τεχνικούς πόρους. 

8) Παρακολουθεί την κατάλληλη υλοποίηση των ανω¬ 
τέρω προγραμμάτων. 

Άρθρο 4 

Διοίκηση - Εποπτεία - Συντονισμός 

1. Το Νομικό Πρόσωπο διοικείται από το Διοικητικό 
Συμβούλιο που ορίζεται από το Δημοτικό Συμβούλιο του 
Δήμου Σκύρου, από το οποίο εξαρτάται και εποπτεύεται, 
όπως ορίζεται ειδικότερα από τις κείμενες διατάξεις. 

2. Των υπηρεσιών του Νομικού Προσώπου προΐσταται 
ο Πρόεδρος του Διοικητικού Συμβουλίου ο οποίος επο¬ 
πτεύει και ελέγχει τις υπηρεσίες έτσι ώστε να εξασφαλί¬ 
ζεται με αποδοτικό τρόπο η αποτελεσματικότητα στην 
επίτευξη των περιοδικών στόχων και προγραμμάτων 
που αποφασίζονται από το Διοικητικό Συμβούλιο. Σε 
περίπτωση απουσίας ή κωλύματος του Προέδρου, αυτός 
αναπληρώνεται από τον Αντιπρόεδρο του Διοικητικού 
Συμβουλίου. 

3. Ο Πρόεδρος του Διοικητικού Συμβουλίου δύναται 
να συγκαλεί περιοδικά ή κατά περίπτωση Συντονιστικά 
Συμβούλια στα οποία μετέχουν με εκπροσώπους τους 


το σύνολο ή μέρος (ανάλογα με ομοιογενή θεματικά 
αντικείμενα) των υπηρεσιών του Νομικού Προσώπου. 
Παράλληλα, και για την βελτίωση της αποτελεσματικό- 
τητας και απόδοσης του έργου του Νομικού Προσώπου, 
είναι δυνατός ο ορισμός, με απόφαση του Προέδρου: 

(α) Μόνιμων ή κατά περίπτωση επιτροπών ή ομάδων 
εργασίας για την επεξεργασία ζητημάτων που αφορούν 
στις διοικητικές ενότητες του Νομικού Προσώπου. 

(β) Ομάδων διοίκησης έργου ή προγράμματος. 

(γ) Συντονιστών (ρΐΌ]θθΐ πιαηαρθΓε) για την εκτέλεση 
έργων ή προγραμμάτων με αξιοποίηση προσωπικού και 
από διάφορες διοικητικές ενότητες. 

(δ) Υπαλλήλων - συνδέσμων μεταξύ διοικητικών ενο¬ 
τήτων με ισχυρή αλληλεξάρτηση. 

Άρθρο 5 

Αρμοδιότητες Προϊσταμένων Διοικητικών Ενοτήτων 

Ο Προϊστάμενος μιας διοικητικής ενότητας ευθύνεται 
έναντι του Προέδρου του Δ.Σ για την αποτελεσματική 
και αποδοτική εκτέλεση των λειτουργιών της ενότη¬ 
τας, προγραμματίζοντας, οργανώνοντας, συντονίζοντας 
και ελέγχοντας τις επί μέρους δραστηριότητες, έτσι 
ώστε να εκπληρώνονται οι περιοδικοί στόχοι του Νο¬ 
μικού Προσώπου με βάση τα αντίστοιχα προγράμματα 
δράσης. Ειδικότερα ο προϊστάμενος της διοικητικής 
ενότητας: 

1) Φροντίζει για την υλοποίηση των κατά αρμοδιότητα 
αποφάσεων του Προέδρου και του Δ.Σ του Νομικού 
Προσώπου. 

2) Υπογράφει τα σχετικά έγγραφα για τις αποφά¬ 
σεις που αποκεντρώνονται στον υπηρεσιακό μηχανισμό 
μετά από εξουσιοδότηση του Προέδρου του Διοικητικού 
Συμβουλίου. 

3) Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση των δημοτών και 
την καλύτερη ανταπόκριση της ενότητας στις τοπικές 
ανάγκες. 

4) Εισηγείται για θέματα αρμοδιότητας της διοικητι¬ 
κής ενότητας προς τον Πρόεδρο του Διοικητικού Συμ¬ 
βουλίου και παρίσταται, εφόσον απαιτηθεί, στις συνε¬ 
δριάσεις συλλογικών οργάνων και επιτροπών. 

5) Δέχεται τους πολίτες και παρέχει τις αναγκαίες 
διευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες του Νομικού Προσώπου. 

6) Συνεργάζεται με προϊσταμένους άλλων διοικητικών 
ενοτήτων του Νομικού Προσώπου ή του Δήμου για τον 
συντονισμό και την ολοκλήρωση των λειτουργιών. 

7) Συνεργάζεται με φορείς εκτός Νομικού Προσώ¬ 
που που σχετίζονται με τις λειτουργίες της διοικητικής 
ενότητας. 

8) Είναι υπεύθυνος για την νομιμότητα των ενεργειών 
της διοικητικής μονάδας του. 

Άρθρο 6 

Κανονισμοί Λειτουργίας των Υπηρεσιών 

1. Οι αρμοδιότητες των επί μέρους οργανικών μονά¬ 
δων και των προϊσταμένων τους θεωρούνται ως η γενι¬ 
κή περιγραφή του ρόλου τους και αποτελούν το βασικό 

πλαίσιο λειτουργίας τους. Λεπτομερέστερες περιγρα¬ 
φές αρμοδιοτήτων μπορούν να γίνουν με τη σύνταξη 
κανονισμών λειτουργίας των οργανικών μονάδων. 

2. Ο λεπτομερής τρόπος λειτουργίας της κάθε ορ¬ 
γανικής μονάδας, οι θέσεις εργασίας, οι περιγραφές 
καθηκόντων, οι διαδικασίες διοίκησης και λειτουργίας, 
καθώς και ο τρόπος λειτουργίας των παραρτημάτων, 
ορίζονται με αποφάσεις του Προέδρου του Διοικητικού 
Συμβουλίου ή καθορίζονται με ειδικούς κανονισμούς λει¬ 
τουργίας που συντάσσονται με απόφαση του Προέδρου 
μετά από εισήγηση των προϊσταμένων των αυτοτελών 
γραφείων. 

Αρθρο 7 

ΟΡΓΑΝΙΚΕΣ ΘΕΣΕΙΣ 

ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

1. Οι οργανικές θέσεις του μονίμου προσωπικού του 
Νομικού Προσώπου διακρίνονται στις εξής κατηγορίες: 

Α. Δευτεροβάθμιας Εκπαίδευσης (ΔΕ). 

Β. Υποχρεωτικής Εκπαίδευσης (ΥΕ). 

Τα προσόντα διορισμού περιγράφονται στο Π.Δ. 
37α/1987, στο Π.Δ. 22/1990 και στο Π.Δ. 50/2001, όπως 
εκάστοτε ισχύουν. 

2. Στην κατηγορία Δευτεροβάθμιας Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΔΕ 

ΑΡΙΘΜΟΣ ΘΕΣΕΩΝ 

ΔΕ Διοικητικού - Λογιστικού 

1 

Σύνολο θέσεων ΔΕ 

1 


3. Στην κατηγορία Υποχρεωτικής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΥΕ 

ΑΡΙΘΜΟΣ ΘΕΣΕΩΝ 

ΥΕ καθαριότητας 

1 

Σύνολο θέσεων ΥΕ 

1 


Αρθρο 8 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 


Προβλέπονται έξι (6) θέσεις προσωπικού με σύμβαση 
εργασίας ιδιωτικού δικαίου ορισμένου χρόνου, διαφό¬ 
ρων ειδικοτήτων, (Μουσικοί, Καθηγητών Μουσικής, ΔΕ 
Τεχνιτών, ΥΕ εργατών καθαριότητας, Γυμναστών και Ει¬ 
δικού Επιστημονικού Προσωπικού) για την αντιμετώπιση 
εποχικών ή άλλων περιοδικών ή πρόσκαιρων αναγκών, 
σύμφωνα με τις κείμενες διατάξεις. 

Αρθρο 9 

ΠΙΝΑΚΑΣ ΟΡΓΑΝΙΚΩΝ ΘΕΣΕΩΝ 

Σύμφωνα με την παρ. 3 του Αρθρου 10 του Ν. 3584/2007, 
«η σύσταση θέσεων προσωπικού με τους Οργανισμούς 
Εσωτερικής Υπηρεσίας των Ο.Τ.Α. γίνεται μετά από εκτί¬ 
μηση των υπηρεσιακών αναγκών και με την προϋπόθεση 
ότι για τη σύσταση κάθε νέας οργανικής θέσης θα πρέπει 
ο μέσος όρος των τακτικών εσόδων των δύο τελευταίων 
ετών να είναι διπλάσιος του ποσού στο οποίο ανέρχεται 
η ετήσια δαπάνη του βασικού μισθού του καταληκτικού 
κλιμακίου των προτεινόμενων νέων θέσεων πολλαπλα- 
σιαζόμενης της δαπάνης αυτής επί δύο». 



Προβλέπονται 

Κατέχονται 

Νέες 

Τ ελικές 

ΔΕ 

0 

0 

1 

1 

ΥΕ 

0 

0 

1 

1 

Σύνολο 

0 

0 

2 

2 


Αρθρο 10 

Προϊστάμενοι Υπηρεσιών 


Προϊστάμενοι των αυτοτελών Γραφείων της οργα¬ 
νωτικής δομής του Νομικού Προσώπου τοποθετούνται, 
σύμφωνα με τις κείμενες διατάξεις, υπάλληλοι των ακό¬ 
λουθων κλάδων: 


ΔΙΟΙΚΗΤΙΚΗ ΕΝΟΤΗΤΑ 
(Οργανική μονάδα) 

ΚΛΑΔΟΣ 

1 

Αυτοτελές Γραφείο Διοίκησης 

ΔΕ Διοικητικού - 
Λογιστικού 

2 

Αυτοτελές Γραφείο Πολιτιστι¬ 
κών και Αθλητικών Δραστηριο¬ 
τήτων 

ΔΕ Διοικητικού - 
Λογιστικού 

3 

Αυτοτελές Γ ραφείο Περιβάλλο¬ 
ντος 

ΔΕ Διοικητικού 
- Λογιστικού 


Αρθρο 11 

Τελικές διατάξεις 


Η ισχύς του παρόντος Οργανισμού Εσωτερικών Υπη¬ 
ρεσιών αρχίζει από τη δημοσίευσή του στην Εφημερίδα 
της Κυβερνήσεως, οπότε παύει να ισχύει κάθε προη¬ 
γούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ: ΚΑΛΥΨΗ ΔΑΠΑΝΗΣ 

Από την απόφαση αυτή δεν προκαλείται δαπάνη για 
το τρέχον έτος 2013, διότι το Νομικό Πρόσωπο ΠΕΡΙ¬ 
ΒΑΛΛΟΝ - ΑΘΛΗΤΙΣΜΟΣ - ΠΟΛΙΤΙΣΜΟΣ (ΠΕΑΠ) δεν έχει 
προσωπικό. 

Για τα επόμενα έτη προκαλείται ετήσια δαπάνη ύψους 
12.400,00 ευρώ η οποία θα προβλεφθεί στους αντίστοι¬ 
χους κωδικούς δαπανών του προϋπολογισμού του Νο¬ 
μικού Προσώπου και συγκεκριμένα στους: 

ΚΑ. 15-6011.001 Με ονομασία «τακτικές αποδοχές μο¬ 
νίμων υπαλλήλων» 

Ποσό 7.000,00 ευρώ 

ΚΑ. 15-6051.001 Με ονομασία «εργοδοτικές εισφορές 
ΙΚΑ μονίμων υπαλλήλων» 

Ποσό 200,00 ευρώ 

ΚΑ. 20-6011.001 Με ονομασία «τακτικές αποδοχές μο¬ 
νίμων υπαλλήλων» 

Ποσό 5.000,00 ευρώ 

ΚΑ. 20-6051.001 Με ονομασία «εργοδοτικές εισφορές 
μονίμων υπαλλήλων» 

Ποσό 200,00 ευρώ. 

ΟΙΚΟΝΟΜΙΚΑ ΣΤΟΙΧΕΙΑ 

Γ ια τον υπολογισμός ετήσιου κόστους νέων θέσεων: 

1 θέση ΔΕ χ 1.560 € καταληκτικός μισθός χ 12 μήνες 
χ 2 = 37.440 € 

1 θέση ΥΕ χ 1.229 € καταληκτικός μισθός χ 12 μήνες 
χ 2 =29.496 € 

(σύμφωνα με το άρθρο 12 του Ν 4024/2011 ΦΕΚ 226/27- 
10 - 2011 ) 

Σύνολο: 66.936 

Βεβαιωθέντα τακτικά έσοδα 
(έτος 2010: Πνευματικό κέντρο 92.000,00 + Δ.Α.Ο.Σ 
-0-=92.000,00 

έτος 2011: Πνευματικό Κέντρο + ΔΑΟΣ + ΠΕΑΠ= 
80.000,00 

Σύνολο 172.000,00 €: 2 = 86.000,00 € 

(Μέσος όρος των τακτικών εσόδων των δύο τελευ¬ 
ταίων ετών 2010 και 2011) 

Συνεπώς ο μέσος όρος των βεβαιωθέντων τακτικών 
εσόδων των πρώην νομικών προσώπων του Δήμου που 
συνενώθηκαν ήτοι του Πνευματικού Κέντρου και του 
Δημοτικού Αθλητικού Οργανισμού Σκύρου ΔΑΟΣ καθώς 
και του νεοδημιουργηθέντος νομικού προσώπου ΠΕΑΠ, 
κατά τα δύο προηγούμενα έτη διαιρούμενος δια 2, εί¬ 


ναι μεγαλύτερος από τον καταληκτικό μισθό των νέων 
δημιουργούμενων θέσεων πολλαπλασιαζόμενων επί 2 
στον προς ψήφιση ΟΕΥ, αφού 86.000,00 > 66.936,00. 

Η αριθμ. 417/6137/14.1.2013 απόφασή μας, η οποία δη- 
μοσιεύθηκε στο ΦΕΚ 151/Β'/29.1.2013 παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 4 Ιουνίου 2013 

Με εντολή Γενικού Γραμματέα 
Αποκεντρωμένης Διοίκησης 
Ο Προϊστάμενος 

ΚΩΝΣΤΑΝΤΙΝΟΣ ΚΑΛΛΙΩΡΑΣ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

* Ο 2 Ο 1 51821061 

3 0 0 0 


ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











